Lepa Brena

**Fahreta Jahić- Živojinović** alias **Lepa Brena** (Tuzla, 20. oktobar 1960), jest jugoslavenska, bosanskohercegovačka i srbijanska folk pjevačica.

Karijeru je započela 1981. i to u jednoj od tada popularnijih emisija koju je uređivao srpski voditelj Minimaks. U kratkoj majici i bermudama je sa svojim bendom "Slatki greh" prisustvovala tom snimanju, no upravo zbog drastične razlike od ostalih "novih nada" njen performans je izbačen iz emisije. Taj snimak je upotrijebljen u "Nedjeljnom popodnevu sa Minimaksom" kao šala na njen račun, no njena karijera tada polazi uzlaznom putanjom. Snimila je 17 albuma, par filmova, između ostalih hit-seriju "Hajde da se volimo". Prva je pjevačica koja se spustila helikopterom na koncert (1990. u Sofiji, Bugarska i 1994. u Beogradu, Srbija), umjetnica je sa najvećim muzičkim tiražima u historiji Balkanske muzike.

Bila je prva žena iz Jugoslavije koja je snimala spotove na egzotičnim mjestima, u Turskoj za pjesmu "Robinja", u srednjoj Africi za "Tamba lamba", u Španiji "4 godine", Ujedinjenom Kraljevstvu "Hajde da se volimo" (engleska verzija), na Floridi za "I da odem iza leđa Bogu" i "Bol za bol" i dr. Najveći hitovi su joj "Mače moje" (1984.), "Okrećeš mi leđa" (1986.), "On ne voli me" (1987.), "Jugoslovenka" (1989.), "Bosanac" (1983.), "Živela Jugoslavija" (1985.), "Ja nemam drugi dom" (1994.), "Izdajice" (1995.), "Ti si moj greh" (1996.), "Luda za tobom" (1996.), "Pazi kome zavidiš" (2008.), "Uđi slobodno" (2008) itd.

U Bugarskoj je održala koncert pred 85.000 posjetilaca, na stadionu na koji je sletjela helikopterom. Brena je za svaku novu godinu imala i svoj poseban šou program na jugoslavenskim tv stanicama. Godine 1991. se udala za tenisera Slobodana Bobu Živojinovića s kojim ima 2 sina. Godine 2000. je kidnapovan stariji sin Stefan, a poslije njegovog oslobađanja (otmičarima je plaćena otkupnina), Brena se s porodicom seli na Floridu.

Danas je vlasnica folk i turbo-folk produkcijske kuće "Grand", predstavništva "Red Bull" i "Ford" za Crnu Goru i Srbiju.

## Diskografija 
### Albumi 
* 1981 *Čačak* (PGP-RTS)
* 1982 *Mile voli disko* (PGP-RTS)
* 1983 *Sitnije Cile sitnije* (PGP-RTS)
* 1984 *Bato, Bato* (PGP-RTS)
* 1984 *Pile moje* (PGP-RTS)
* 1985 *Jedan dan života*, Lepa Brena & Miroslav Ilić (PGP-RTS)
* 1986 *Okrećeš mi leđa* (PGP-RTS)
* 1986 *Voli me, voli* (PGP-RTS)
* 1987 *Hajde da se volimo* (Diskoton, Sarajevo)
* 1989 *Četiri godine* (Diskoton, Sarajevo)
* 1990 *Boli me uvo za sve* (Diskoton, Sarajevo)
* 1991 *Zaljubiška* (PGP-RTS)
* 1994 *Ja Nemam Drugi Dom* (ZaM)
* 1995 *Kazna božija* (ZaM)
* 1996 *Luda za tobom* + Brena multimedia (ZaM)
* 2000 *Pomračenje sunca* (Grand Production)
* 2008 *Uđi slobodno* (Grand Production)
* 2011 *Začarani krug* (Grand Production)
* 2013 *Izvorne i novokomponovane narodne pesme* (Grand Production)
* 2018 ''Zar je važno da l' se peva ili pjeva* (Grand Production)

### Kompilacije 
* 1995 *Zlatni hitovi 1, 2, 3* (3 CDs/ PGP-RTS)
* 1995 *Nezaboravni hitovi* (za slovensko tržište / Tioli)
* 1998 *Jedna je... Lepa Brena* (za slovensko tržište / Tioli)
* 1999 *Najveći hitovi 1, 2, 3, 4, 5* (5 CDs/ PGP-RTS)
* 2000 *Lepa Brena* (Rade Krstić)
* 2002 *Lepa Brena 1, 2* (2 CDs/ PGP-RTS)
* 2004 *Lepa Brena - The best of* (Dupli CD/ Grand Production)
* 2005 *Lepa Brena - Beatin' The Classics* (Remix-CD Hitova/ Grand Production)
* 2005 *Lepa Brena - Decenije* (Best Of / Universal Austria)
* 2005 *Lepa Brena - Reworks* (Grand-Revija-Onpack CD, Nove verzije hitova)
* 2006 *Lepa Brena - Rest of The Best* (Best Of / Universal Austria)

## Filmografija 
* 1982 *Tesna koža 1*
* 1983 *Kamiondžije 2*
* 1984 *Kamiondžije opet voze*
* 1984 *Nema problema*
* 1987 *Hajde da se volimo 1*
* 1989 *Hajde da se volimo 2*
* 1990 *Hajde da se volimo 3''

## Vanjski linkovi 
* Službeni sajt Lepe Brene

Brena, Lepa
Lepa Brena
Kategorija:Biografije, Tuzla
Kategorija:Rođeni 1960.
Kategorija:Živi ljudi
Kategorija:Srbijanske pjevačice